স্টাফ রিপোর্টার ॥ গাঁজা খাওয়ার প্রতিবাদ করায় হবিগঞ্জ শহরের গরুর বাজার এলাকায় হামলা, সংঘর্ষ ও ভাংচুরের ঘটনা ঘটেছে। এ সময় ১ পুলিশ সদস্য ও মহিলাসহ অন্তত ৪০ জন আহত হয়েছে। গতকাল মঙ্গলবার বিকেল ৫টা থেকে প্রায় ঘন্টাব্যাপি সংঘর্ষ চলে। পুলিশ ঘটনাস্থলে গিয়ে পরিস্থিতি নিয়ন্ত্রণ করতে সক্ষম হয়। পুলিশ ও স্থানীয় সূত্রে জানা গেছে-জালালবাদ গ্রামের শাহ আলম নামে এক যুবক গতকাল বিকেলে শহরের যশেরআব্দা এলাকার খোয়াই বাধের উপর মেঘনা মাইক সার্ভিসের পিছনে গাঁজা সেবন করছিল। এ সময় যশেরআব্দা গ্রামের মৃত সামসু মিয়ার ছেলে আজিজুল ইসলাম বাধা দেয়। এ নিয়ে উভয়ের মধ্যে তর্কতর্কি হয়। এর কিছুক্ষন পর শাহ আলম জালালাবাদ গ্রামের লোকজন নিয়ে এসে যশেরআব্দা এলাকায় হামলা চালায়। এ সময় উভয় ...